มีไรกับแฟนวันที่ 10-12ก.ค. แล้วถุงยางอนามัยแตก ก็เลยกินยาคุมฉุกเฉินคืนนั้นเลย พอผ่านไป2วันก็มีเลือดไหลออกมา เป็นอยู่3-4วัน วันที่ 5 ส.ค.ก็เลยซื้อที่ตรวจครรภ์มาตรวจ ขึ้นขีดเดียว จนวันนี้วันที่15ก็ยังไม่มาเลยค่ะ
สวัสดีค่ะ การมีเพศสัมพันธ์โดยถุงยางอนามัยฉีกขาดหรือรั่วจะเป็นข้อบ่งชี้ในการใช้ยาคุมฉุกเฉินเพื่อช่วยลดโอกาสการตั้งครรภ์โดยยาคุมแบบฉุกเฉินเป็นการกินฮอร์โมนเพศในขนาดสูงเข้าไปคราวเดียว ดังนั้นอาจจะทำให้มีเลือดออกผิดปกติทางช่องคลอดตามมาได้ภายในประมาณ 1 สัปดาห์ ร่วมกับอาจจะทำให้ประจำเดือนคลาดเคลื่อนไปได้ โดยไม่ควรคลาดเคลื่อนเกิน 7 วันดังนั้นเลือดที่ออกอาจจะเป็นผลข้างเคียงจากยาคุมฉุกเฉิน หรือเป็นสาเหตุอื่นๆเช่นภาวะแทรกซ้อนของการตั้งครรภ์แต่ก็เร็วเกินกว่าจะเกิดภายในแค่ 2 วันหลังมีเพศสัมพันธ์ หรือเป็นการติดเชื้อ/เนื้องอกของอวัยวะสืบพันธุ์การตรวจการตั้งครรภ์ให้ผลบวกได้ประมาณ 10-14 วันหลังปฏิสนธิ หรือ 2-3 สัปดาห์หลังมีเพศสัมพันธ์ ดังนั้นตอนนี้น่าจะให้ผลบวกที่แน่นอนได้แล้ว หากให้ผลลบ แต่ประจำเดือนก็ยังไม่มา ควรไปยืนยันผลที่รพ.อีกครั้ง และหาสาเหตุอื่นๆเช่นความผิดปกติของมดลูกหรือรังไข่ต่อไป